
Predgovor 



ostojanstvo čovjeka - a svakoga je sam Bog želio i stvorio kao neponovljivo i 


I -J jedinstveno biče - središnji je poticaj svima onima koji u suvremenom svi¬ 
jetu s različitih polazišta daju svoj doprinos u borbi protiv iskorištavanja čovjeka 
i protiv njegova srozavanja na obično potrošno sredstvo. Ćo\jek je uvijek subjekt, 
sa svojim imenom i prezimenom, svojom poviješću i osobnošću, svojom duhov¬ 
nošću i sposobnošću razumijevanja istine o čovjeku, stvarima i događajima. 

Mnogi su problemi i opasnosti koji opterećuju suvremenoga čovjeka. A jed¬ 
na od najrasprostranjenijih opasnosti svakako je apsolutizacija spolnosti što je 
posljedica seksualne revolucije i njene ideologizacije. Gdje god se okrene, su¬ 
vremenom se čovjeku nameće seksualnost kao cilj i vrhunac njegove ljudskosti. 
Seksualnost, koju je Bog želio i stvorio, izokreće se, izbacuje izvan svojega auten¬ 
tičnog prostora te srozava na razinu strasti i požude. U toj kampanji degradacije 
ljudske spolnosti udarnu snagu čini moćna pornografska industrija. Za svakoga 
razumnog čovjeka pornografija je napad na elementarne ljudske vrijednosti i 
ljudsko dostojanstvo. 

Ovaj vrijedan tekst plod je rada i istraživanja mons. Roberta Finna, američ¬ 
koga katoličkog biskupa koji je, uočivši dramatične posljedice koju pornografija 
ostavlja u životu pojedinca i u cjelokupnom društvu, odlučio reagirati te ponu¬ 
diti vjernicima svoje biskupije i svim čitateljima istinu o pornografiji. Autor je 
vrlo jasan, konkretan, njegove tvrdnje i zaključci proizlaze iz ozbiljne analize 
problema i potkrepljeni su vjerodostojnim izvorima i jakim argumentima. Autor 
progovara o pornografskoj industriji u SAD-u, o intemetskoj pornografiji kao 
najbrže rastućoj ovisnosti u svijetu, o posljedicama korištenja pornografije kao i 
o njezinim žrtvama, o utjecaju koji pornografija ima na shvaćanje spolnoga Čina, 
na svijet mode, na djecu i na mlade. Važno je naglasiti da autor u središte svoje¬ 
ga razmatranja stavlja Isusov Govor na gori (Mt 5) i njegov poziv na čistoću srca 
kao uvjet gledanja Boga („Blage Čistima srčan: oni će Boga gledati", Mt 5,8). Razor¬ 
nim djelovanjem pornografije čovjekovo srce postaje prljavo, zagađeno, hladno, 
gotovo mrtvo. U konačnici čovjek gubi sposobnost za ljubav. 

Vjerujemo da će ovo djelo biskupa Roberta Firma pomoći mnogima, naročito 
mladima, da uoče veliku prijevaru koja se nalazi iza zla pornografije i odlučno je 
odbace. Svatko tko pročita ovaj tekst neka ga proslijedi i preporuči još nekome. 
Zahvaljujemo svim donatorima koji su omogućili tiskanje ove brošure i tako se 
uključili u borbu protiv degradacije čovjeka i njegove spolnosti. Problem porno¬ 
grafije nikoga ne smije ostaviti ravnodušnim već se svi moramo odlučno posta¬ 
viti na stranu istine koja oslobađa i omogućuje pravu ljubav. 


Zagreb, na blagdan Bezgrješnog 
začeća BDM, 2010. godine 
vlč. Borna PuŠkarić 

Uvod 


Privlačnost prema pornografiji i zadovoljstvima koja 
ona donosi je lažna "ljubav", koja vodi do povećane 
usamljenosti, uzrokovane emocionalnom izolacijom... 

PUT NASLJEDOVANJA 

čistima srcem! 

Oni će Boga gledati. 

(Matej 5,8)^j 

U svome evanđeoskom Govoru na gori Krist nam nudi savršen uzor pra¬ 
vog kršćanskog života. On je ugovor za uzvišeni moralni poziv koji 
Krist stavlja pred svoje učenike, čak više od Deset zapovijedi. 

Blago čistima srcem! Oni će Boga gledati. Ovaj redak iz Govora na gori nudi 
nam najuzvišeniji početak naših razmišljanja. Govori nam o Bogu, nama sami¬ 
ma i našem krajnjem cilju. Čisto srce je "blagoslovljeno" ili "sretno". Vidjeti 
Boga i biti s njim zauvijek u nebu je Božji plan za našu vječnu dobrobit. Stari 
nas zav jet uči da je čistoća potrebna ako želimo pristupiti Bogu. „Tko će uzići 
na Goru Gospodnju, tko će stajati na svetom mjestu njegov u? Onaj u koga su 
ruke čiste i srce nedužno: duša mu se ne predaje ispraznosti" (Ps 24, 3-4). 

Biti nedužan u srcu znači da je naša ljubav u potpunosti usmjerena pre¬ 
ma dobru druge osobe. Predani smo i nepodijeljeni u svojoj ljubavi. Izraelo- 
va prva i najvažnija zapovijed je 
ljubiti Boga svojim cijelim srcem, 
dušom, umom i snagom (Pnz 
6,4-5). Isus je dodao da također 
moramo ljubiti svojeg bližnjeg 
kao samoga sebe (Mk 12,29-31). 

Ova čista ljubav - zahtjevna ka¬ 
kva je - uzvišena je sudbina na 
kakvu smo pozvani kao Očeva 
djeca. Je li moguće dostići takvu ljubav? Da. Moguće je jer je Bog prvi ljubio 
nas (1 Iv 4,10). Kao apostoli Isusa Krista pozvani smo na sreću koja dolazi iz 
čista i nepodijeljena srca. 

PORNOGRAFIJA: EPIDEMIJA KOJA NAPADA LJUDSKO 
DOSTOJANSTVO 

Ova čista kršćanska ljubav svakodnevno se nalazi pred izazovima. Po¬ 
sljednjih nekoliko mjeseci predstavnici naše katoličke biskupije surađuju s 
vođama drugih vjerskih tradicija kako bi se suočili s opasnostima koje donosi 
stalan porast pornografije u našoj kulturi. Pornografija nije novost, ali je u 
našem društvu postala kao kuga koja doseže razmjere epidemije. Propagi- 


I Biti nedužan u srcu znači da je naša 
ljubav u potpunosti usmjerena pre¬ 
ma dobru druge osobe. Predani 
smo i nepodijeljeni u svojoj ljuba* 
■ vi. Izraelova prva i najvažnija zapo¬ 
vijed je ljubiti Boga svojim cijelim 
srcem, dušom, umom i snagom. 

Uvod 


ra se više nego ikad. Osim u ča¬ 
sopisima, rasprostranjena je na 
internetu, televiziji, filmovima, 
spolovima, a sada i na mobiteli¬ 
ma i drugim ručnim napravama, 
od kojih se mnoge prodaju djeci 
i mladeži. Pornografija je posta¬ 
la tajna zabava brojnih ljudi svih 


I 

■ 


Pornografija izobličuje ljepotu in¬ 
timne ljubavi rezervirane za brak 
tako što predstavlja slike tijela i 
spolnog čina za čisto zadovoljstvo 
— uzimajući druge ljude kao objek¬ 
te koje se iskorištava, manipulira i 
prodaje. 


dobi, životnih usmjerenja i imo¬ 
vinskog stanja. Upotreba intemetske pornografije možda je najbrže rastuća 
ovisnost na svijetu. 

Pornografija izobličuje ljepotu intimne ljubavi rezervirane za brak tako 
što nudi slike tijela i spolnog čina za Čisto zadovoljstvo - uzimajući druge lju¬ 
de kao objekte koje se iskorištava, manipulira i prodaje. To je industrija teška 
više milijardi dolara koja zasjenjuje količinu novca koja se okreče u profesio¬ 
nalnom sportu (usp. 2, poglavlje). Na taj način pornografija izobličuje pravo 
značenje i svrhu naše spolnosti i teško vrijeđa dostojanstvo svojih sudionika 
(glumaca, prodavača, potrošača). 1 

Upotreba pornografije ozbiljan je grijeh protiv čistoće i dostojanstva ljud¬ 
ske osobe. Lišava nas posvećujuće milosti, odvaja nas od gledanja Boga i 
dobrote u drugima i ostavlja nas duhovno prazne. Privlačnost pornografi¬ 
je i zadovoljstava koja ona donosi je lažna „ljubav" koja vodi do povećane 
usamljenosti uzrokovane emocionalnom izolacijom i do kasnije spolne ek¬ 
sterna lizacije (ostvarenja spolnih potreba po svaku cijenu op. p.) sa sobom 
i s drugima. Ona ovisi o iskorištavanju drugih: često očajnih, siromašnih ili 
mladih. Upotreba pornografije stoji ljude njihovih poslova, brakova i obitelji. 
Trgovci dječjom pornografijom mogu završiti u zatvoru. Ona često pridono¬ 
si i povezuje se sa spolnim nasiljem i zlostavljanjem. 

U ovom pastoralnom pismu želim vam se obratiti kao udovima Kristova 
Tijela otkupljenima njegovom ljubavi i osvrnuti se na opasnosti pornografi¬ 
je u našem društvu. Vidjet ćemo da je pornografija ozbiljna uvreda za naše 
ljudsko dostojanstva. Podijelit ću s vama neke strategije za rješavanje ovog 
problema. Pozivam vas da mi se pridružite u borbi biskupije protiv ove 
zaraze tako što ćete obvezati sebe i svoje obitelji na čistoću i čednost. Na taj 
način živjet ćemo potpunije kao Kristovi učenici, svaki dan rasti u slobodi 
Božje djece. B/ago čistima srcem! Oni će Boga gledati. 

Iđgo čistima i rcem 








Dostojanstvo 
ljudske osobe 


I. poglavlje 


Kolilco god važna i temeljna bila naša ljudska spolnost, 
ona nam također daje sredstva kojima možemo izraziti 
našu posrnulu ljudsku prirodu na najdublje i ponekad 
strašne načine. Preljub, blud, prostitucija, silovanje, 
seksualno zlostavljanje i iskorištavanje, većina moder¬ 
nog ropstva, zločini iz strasti i pornografija, sve to ilu¬ 
strira taj posrnuli aspekt naše ljudske prirode. 


Robe rt W. F. 


BUgo čistima srcem 

Opasnost pornografije 


DOSTOJANSTVO ČOVJEKA 
UKORIJENJENO JE U BOGU 

1 Načinimo čovjeka na 
svoju sliku, sebi slična. 

(Post l,26)j 

Kao ljudska bića stvoreni smo na Božju sliku i priliku. Dostojanstvo i pošto¬ 
vanje prava su svakog čovjeka i ne dodjeljuje ga ni jedna grupa ljudi, a ni 
vlast. Naše dostojanstvo ne ovisi o onome što posjedujemo, čak niti o onome 
Što činimo. Ne možemo ga kupiti ili prodati. Dostojanstvo i vrijednost dola¬ 
ze od Boga kao potpun i neprocjenjiv dar. 

Kako smo slični Bogu? Imamo besmrtnu dušu i određeni smo za vječan 
život u nebu s Bogom. Pozvani smo na svetost jer je i Bog svet, a kroz Isusa 
Krista i njegovu Crkvu možemo primiti sredstva za postizanje svetosti. Kao 
i Bog, imamo razum, sposobnost razmišljanja. Ipak, božansku sliku u nama 
ne nalazimo samo kroz razum. Slični smo Bogu jer smo sposobni voljeti. Mo¬ 
žemo darovati sebe drugoj osobi. 

NOVI ŽIVOT U KRISTU 

jer kupljeni ste otkupninom. 

Proslavite dakle Boga 
u tijelu svojem. 

(I Kor 6,20 ) j 

Ćak i kad je čovjek pao i ozbiljno naštetio daru dostojanstva grijehom, 
Bog nas je nastavio voljeti i poslao nam Otkupitelja. Otkupljeni smo - i to za 
visoku cijenu! 

U Utjelovljenju je ljudski život prigrljen i uzdignut. Kristovim dolaskom 
u ljudskom tijelu, Bog se na neki način ujedinio sa svakim čovjekom,* Vaz- 
menim otajstvom, Isusov prolaz kroz smrt u Uskrsnuće i novi život donio 
nam je pobjedu i utemeljio u nama nadu za vječni život u nebesima. Kršte¬ 
njem imamo udjela u Božjem životu putem božanskog posinjenja. U ovom 
prvom sakramentu bivamo pročišćeni kroz vodu koja teče i daje život. Bog 
nam je vratio vječnu vrijednost. Svatko od nas je pred izazovom: „Dijete Bož¬ 
je, postani u potpunosti ono Što jesi!" 

Jesmo li vrijedni toga da se za nas umre? Jesmo li vrijedni toga da se za 
nas bude raspet? Božji odgovor je da. Pitanje koje moramo postaviti sebi je: 
„Je li Bog vrijedan da za njega živimo?" 

L poglavlje 

Doftojinitvo ljudske osobe 


DOSTOJANSTVO UUDSKE SPOLNOSTI 

Od početka stvorenja, 

'muško i žensko stvori ih.' 

(Mk 10,6)^ 

Dostojanstv o ljudske osobe uključuje našu spolnost. Naša spolnost je više 
od spola. Ona je dio naše osobe. Omogućuje nam da se povežemo s dru¬ 
gom osobom i darujemo joj sebe u ljubavi. Naša je ljudska spolnost važno 
sredstvo za darivanje u Božjoj ljubavi i kreativnosti. U braku, muškarac i 
žena pozvani su utemeljiti pot¬ 
punu, ekskluzivnu i cjeloživot- 
nu zajednicu dvoje pojedinaca. 

Ova zajednica je ispravan odnos 
po kojem im je omogućeno da 
postanu su-stvaratelji s Bogom i 
da dopuste uzajamnoj ljubavi da 
bude plodonosna donoseći novi 
ljudski život na svijet. 

Zloupotrebom naše spolnosti mogu se pokazati ljudske slabosti i sebič¬ 
nost, ponekad na najstrašnije načine. Ljudska spolnost je dar, a ne igračka. 
To je dar koji treba poštovati i usmjeravati prema njegovu ispravnu cilju: 
osobnom zajedništvu punom ljubavi. 

STVARNOST GRIJEHA 

Bezakonje svoje priznajem, 
grijeh je moj svagda preda mnom. 

(Ps 51,5>j 

Predivno je vidjeti tko smo mi u Bogu. Ali znamo da je to obilježeno gor¬ 
kom, bolnom stvarnošću grijeha. Mogućnost odabira da ljubimo znači da 
isto tako možemo odabrati da povrijedimo ili ignoriramo jedni druge. Grijeh 
je stvaran i destruktivan. 

Prvotno jedinstvo Adama i Eve bilo je slomljeno prvim grijehom. Koli¬ 
ko god važna i temeljna bila naša ljudska spolnost, ona nam također daje 
sredstva kojima možemo izraziti svoju posrnulu ljudsku prirodu na najdu¬ 
blje i ponekad strašne načine. Preljub, blud, prostitucija, silovanje, seksualno 
zlostavljanje i iskorištavanje, većina modernog ropstva, zločini iz strasti i 


I Zloupotrebom naše spolnosti 
mogu se pokazati ljudske slabosti 
i sebičnost, ponekad na najstrašni¬ 
je načine. Ljudska spolnost je dar, 
■ a ne igračka. To je dar koji treba 
poštovati 

pornografija, sve to ilustrira ovaj 
posrnuli aspekt naše ljudske pri¬ 
rode, Dostojanstvo ljudske osobe 
ranjeno je i obilježeno grijehom. 

Kada griješimo, postajemo manje 
osoba kakva smo pozvani biti u 
Kristu. Grijeh nas dehumanizira. 

Činjenica da je Isus bio bez grje¬ 
šan ne čini ga manje, nego više 
čovjekom. Grijeh nas čini manje 
ljudima. Kristova milost nas obnavlja. 

Sada kada razumijemo dostojanstvo ljudske osobe, možemo detaljnije 
razmotriti što ugrožava to dostojanstvo. Isus je rekao: „Ljubi svoga bližnjega 
kao sebe samoga" (Mk 12,31). 

Svatko bi trebao cijeli život gledati na bližnjeg kao na drugog sebe, ima¬ 
jući na umu gore rečeno i potrebna sredstva za provođenje toga na dostojan¬ 
stven način, kako ne bi slijedio primjer bogataša koji je zanemarivao siroma¬ 
ha Lazara. Imamo neizbježnu dužnost postati bližnji svakom čovjeku, bez 
obzira na to tko je on. 3 

Pojednostavljeno, grijeh nas odvaja jedne od drugih i od Boga. Grijeh na¬ 
rušava odnose među bićima i između čovjeka i Boga. Grijeh treba shvaćati u 
okvirima slobode i ljubavi. Grijeh je zloupotreba slobode i neuspjeh ljubavi. 

Samo u poznavanju Božjeg plana za Čovjeka možemo shvatiti da je grijeh 
zloupotreba slobode koju Bog daje stvorenim osobama da bi bile sposobne 
ljubiti njega i jedne druge. 4 

ŽIVOT VRLINE 

Svaki natjecatelj sve moguće 
izdržava; oni da dobiju 
raspadljiv vijenac, mi neraspadljiv. 

(I Kor 9,25 ) 

Grijeh nas odvaja od Boga, dok vrlina teži tomu da nas ujedini s Bogom. 
Kada otkrijemo Božju ljubav za sebe i svoje uzvišeno odredište stalno težimo 
dostići sve što nam je Bog priredio. Zbog toga su vrline važan dio kršćanskog 
života. Pod vrlinom se misli na „uobičajenu i čvrstu sklonost prema činjenju 
dobra",* Kako rastemo u vrlini, težimo postati sličniji Bogu, svetiji. Grijeh 
može proizvesti vrstu atrofije koja slabi, a može čak i paralizirati naš moralni 
mišić. Vrlina je obnavljanje našeg moralnog mišića, ona nas jača i pomaže 


I Prvotno jedinstvo Adama i Eve 
bilo je slomljeno prvim grijehom. 
Koliko god važna i temeljna bila 
naša ljudska spolnost, ona nam ta- 
H koder daje sredstva kojima može¬ 
mo izraziti svoju posrnulu ljudsku 
prirodu na najdublje i ponekad 
strašne načine. 

I. poglavlje 

Dostojanstvo ljudske osobe 


nam da iskoristimo svoj potencijal u potpunosti, U moralnom životu postoji 
cijela konstelacija vrlina koje se tiču različitih situacija u životu. Vrlinu koja 
nas poziva na poštovanje i brigu za našu spolnost zovemo čistoća. 

VRLINA ČISTOĆE 

^Čisfo srce stvori mi, Boie. 

(Ps5U2)j 

Za neke čistoća može imati gotovo negativan prizvuk. Kao dio umjereno¬ 
sti, glavne vrline, čistoća nas poziva na obuzdavanje naših osjetilnih užitaka 
kako bismo zadržali upotrebu svoje spolnosti unutar prikladnih granica i 
koristili ovu snagu koja daje život samo za vrijedan cilj. 6 

Ali čistoća je i vrlina sama za sebe; to je snaga. Ona nije samo odsutnost 
nečeg lošeg. Ona je prisutnost nečeg dobrog. To nešto je poštovanje. Vrlina 
čistoće ponavlja djela poštovanja prema drugima i sebi. 

Čistoća znači uspješnu integraciju spolnosti u čovjeku i time unutarnje 
jedinstvo čovjeka u svojem tjelesnom i duhovnom biću. Spolnost, u kojoj 
je izražena čovjekova pripadnost tjele¬ 
snom i biološkom svijetu, postaje osob¬ 
na i istinski ljudska kada je integrira¬ 
na u odnos jedne osobe prema drugoj, 
u potpunom uzajamnom daru muža i 
žene koji traje čitav život. Vrlina Čisto¬ 
će uključuje cjelovitost osobe i cjelovi¬ 
tost dara. 7 

Oni koji druge tretiraju kao objekte 
možda dožive prolazni užitak, ali neće 
biti sretni. Čistoća postoji ne zato da bi 
spriječila sreću, nego da bi dopustila sreći sazrijevanje i cvjetanje. Čistoća 
nam pomaže da vidimo ljude onakvima kakvi jesu. Pomaže nam učvrstiti 
se u istini. 

Čistoća ne priječi put ljubavi, već postoji da bi je zaštitila. Čistoća izraža¬ 
va ljubav. Prije nego je postao papa Ivan Pavao II., Karol VVojtvla, napisao 
je knjigu pod naslovom „Ljubav i odgovornost". Ovo djelo nastalo je kroz 
pastoralni rad sa studentima koji je uključivao i pripremu za brak. Dok će 
neki možda reći da je suprotnost ljubavi mržnja, on je govorio da je suprot¬ 
nost ljubavi iskorištavanje. To znači: ako nekoga ne volite, na kraju ćete tu 
osobu iskoristiti. To je poznato kao persomlistička norma. Negativno rečeno, 
to znači da jedna osoba nikad ne smije iskoristiti drugu osobu kao predmet 


I Oni koji druge tretiraju kao 
objekte možda dožive prola¬ 
zni užitak, ali neće biti sretni. 
Čistoća postoji ne zato da bi 
H spriječila sreću, nego da bi 
dopustila sreći sazrijevanje i 
cvjetanje. Čistoća nam po¬ 
maže da vidimo ljude ona¬ 
kvima kakvi jesu. 

Čistoća je potrebna svim kr¬ 
šćanima bez obzira na njihovo 
stanje u životu, bez obzira na 
to jesu ii neoženjeni, u bra¬ 
ku ili celibatu. Svi su pozvani 
poštovati ljudsko dostojan¬ 
stvo. Svi su pozvani ljubiti. 


vlastitog užitka. Pozitivno rečeno, ona 
govori da je ljubav jedini pravi odgo¬ 
vor na osobu. 

Ljubav i odgoivruost tvrdi da je struk¬ 
tura ljubavi ista kao struktura zajedniš¬ 
tva među osobama. U ovome nalazimo 
odraz Presvetog Trojstva kao zajednice 
ljubavi. Budući papa je govorio da se 
čistoća uvijek tiče osoba. Tvrdio je da 

je „ljubav potvrđivanje osobe ili nije ljubav uopće".* Moralna vrlina čistoće 
može se promatrati samo u sklopu teološke vrline ljubavi. Samo oni koji žive 
u čistoći sposobni su ljubiti. Do mjere u kojoj smo u čistoći, možemo druge 
ljubiti, a u mjeri u kojoj nismo, iskorištavat ćemo ih. Dakle, čistoća je i predu¬ 
vjet i iskaz ljubavi. Čistoća nije ne, nego da, da drugoj osobi kao osobi, a ne 
kao objektu koji ćemo iskoristiti. Čistoća možda znači reći „ne", ali to ne je 
uvijek u službi višeg pozitivnog cilja. 

Čistoća je potrebna svim kršćanima bez obzira na njihovo stanje u životu, 
bez obzira na to jesu li neoženjeni, u braku ili celibatu. Svi su pozvani pošto¬ 
vati ljudsko dostojanstvo. Svi su pozvani ljubiti. 

Oni koji su neoženjeni pozvani su na čistoću koja poštuje druge i suzdrža¬ 
va se od spolnih ponašanja koja su prikladna i dopuštena samo u braku. 

Čistoća je također važna onima koji su u braku. Za njih čistoća obično ne 
znači seksualnu uzdržljivost već vjernost i duboko poštovanje i takvu ljubav 
u braku gdje nikad ne tretiraju supružnika kao objekt. U toj dubokoj ljubavi 
oni će pokazati ljubav između Krista i njegove Crkve i dati uvid u sam mi¬ 
sterij Boga. 

Oni koji su pozvani na celibat, također su pozvani na čistoću. U savršenoj 
uzdržljivosti pozvani su ljubiti Boga i bližnjeg radi Kraljevstva Božjeg i kao 
znak budućeg života. 

Čistoća je važna za sve kršćane i ljude dobre volje. Čistoća nas poziva da 
ljubimo kao što ljubi Bog. Ona je uređenje naše spolnosti prema Božjem pla¬ 
nu. Čistoća je ljubiti druge u iskrenosti i istini. 


16 



I pO$ldvlj€ 

Dostojanstvo ljudske osobe 



17 


Blago Čistim* srcem 









Problem 

pornografije 


II. poglavlje 


lako pornografija nije novi problem; razvoj masovnih 
medija i suvremeni tehnološki napredak učinili su to 
prijetvorno zlo dostupnijim. 



Blago Čistima srcem 

Optmovt pornografije 


STVARAN PROBLEM 

^Slatka je duši 
ispunjena telja. 

Ozr 13,19 ) 

Bog je stvorio našu ljudsku spolnost kao nešto dobro. Ona je dar. Ona ta¬ 
kođer ispašta zbog učinaka prvog grijeha, pa tako može iskazivati ne samo 
dobro nego i zlo. Pornografija je takva vrsta zla. Ona vrijeđa ljude i njihovo 
dostojanstvo te njihovu spolnost pretvara u robu. Izgladnjuje ljudsku dušu 
koja ima duhovnu dimenziju i koja se hrani davanjem i primanjem osobne 
ljubavi. 

Iako pornografija nije nov problem, razvoj masovnih medija i suvremeni 
tehnološki napredak ućinili su ovo prijetvorno zlo dostupnijim. 

Pornografija narušava čednost, čistoću i istinu. Ljudska spolnost uklju¬ 
čuje čednost koja štiti privatnost pojedinaca u onom što je najosobnije i naj¬ 
intimnije. Narušavanje te privatnosti i otkrivanje onoga što bi trebalo ostati 
skriveno, napad je na ljudsko dostojanstvo. 1 ’ 

Dok čistoća postoji da bi služila ljubavi, dotle pornografija tretira drugo 
ljudsko biće (ili eksplicitni seksualni opis ili radnju) kao objekt za upotrebu. 
Cesto potječe od narcisizma i sebično¬ 
sti. Zamjenjuje ljubav iskorištavanjem. 

Sjetimo se personalističke norme: ljude 
se nikad ne smije koristiti kao objekte 
nečijeg užitka. Ljude treba voljeti. Lju¬ 
de se ne smije tretirati kao sirov mate¬ 
rijal koji se iskorištava emocijama, na¬ 
gonima ili ovisnostima drugih. Prema 
Ivanu Pavlu 11 ., problem s pornografijom nije taj što otkriva previše od osobe 
(ono što se vidi na slici), već to što otkriva premalo od osobe. Pornograf¬ 
ske slike su dizajnirane da otkriju samo spolne organe i spolne sposobnosti, 
nigdje se ne pojavljuju jedinstvena osobnost ili dubina osobe. Pornografski 
izložena osoba je doslovno đepersonalizirana; postajući objekt za tuđu upo¬ 
trebu, njega ili nju se ne promatra osobom kakva jest: „subjektom" koji za¬ 
služuje ljubav i poštovanje. 

Pornografija povrjeđuje istinu. Vodi ljude u nerealni svijet, svijet fantazije 
koji ib odvaja od drugih ljudi i obveza i poštovanja koji bi trebali upravljati 
našim odnosima. Neke osobe traže pornografiju iz usamljenosti i nedostatka 
samopoštovanja. Bolna ironija je da ih upotreba pornografije sve više izolira 
od drugih ljudi, što su više zaokupljeni svijetom mašte, to se više odvajaju 


I Pornografija povrjeđuje isti¬ 
nu. Vodi ljude u nerealni svi¬ 
jet, svijet fantazije koji ih od¬ 
vaja od drugih ljudi i obveza 
■ i poštovanja koji bi trebali 
upravljati našim odnosima. 

od stvarnih ljudi, stvarnih problema i 
stvarnog života oko njih. Požuda izoli¬ 
ra. Ljubav ujedinjuje. Pornografija od¬ 
vlaci ljude od istine. Čistoća pomaže 
ljudima da rastu u istini. 

Pornografija neizbježno vodi do 
drugih teških grijeha. Primjerice, ko¬ 
rištenje pornografije Cesto ide uz ma¬ 


I 


Bolna ironija je da ih upotre¬ 
ba pornografije sve vi|e izo¬ 
lira od drugih ljudi. Sto su 
više ljudi zaokupljeni svije¬ 
tom mašte, to se više odvaja¬ 
ju od stvarnih ljudi, stvarnih 
problema i stvarnog života 
oko njih. 


sturbaciju, još jednu poremećenu spol¬ 
nu aktivnost koja dodatno okreće osobu prema samoj sebi izolirajući je od 
drugih. Korištenje pornografije ćesto navodi osobu da traži druge oblike 
spolnog zadovoljenja koji ukljućuju iskorištavanje drugih za osobne sebične 
potrebe. Pornografija ne ostaje „privatan" porok; promatranje drugih osoba 
kao sredstava, a ne krajnjih ciljeva, s vremenom narušava sve obiteljske i 
društvene odnose pojedinca. 


BROJEVI I STATISTIKE 

^Potoci suza potekoše ini iz očiju 
jer se Zakon tvoj ne Čuva. 

(Ps 119.136)^ 

Pornografija je stvaran problem i statistika vezana uz nju je zastrašujuća. 
Sljedeće Činjenice su brojevi koje je prikupila u posljednjih nekoliko godina 
{izvori su navedeni) Nacionalna koalicija za zaštitu djece i obitelji. 


Opseg i troškovi pornografije 

Prema istraživanju iz 2004. IFR, prihod pornografije u SAD-u premašuje 
ukupne prihode televizijskih kuCa ABC, CBS i NBC (6,2 milijardi). Prihod 
od pornografije veći je od ukupnih prihoda koncesija profesionalnog nogo¬ 
meta, bejzbola i košarke. Pornografska industrija, prema opreznim procjena¬ 
ma, donosi 57 milijardi dolara godišnje, od čega u SAD-u 12 milijardi. 

Internet Pomographif and Lcmeliness: An Association? Vincent Cvrus Yoder, 
Thomas B. Virđen III, and Kiran Amin. Sexua! Addiction & Compulsivity, V tu¬ 
lume 12.1, 2005. 

A Udio intemeta u prihodima industrije za odrasle je 2,5 milijardi ame¬ 
ričkih dolara. Dirty Doumloads Readif to Go on iPods, Ron Harris, vvvvvv.mac- 
newsworld.com, 2005. 

A Prema brojkama iz ožujka 2004., bilo je 800 milijuna posudbi videa i DVD- 
ova za odrasle. Oivrdosing on Porti, Rebecca Hagelin. www.worldandi.com. 

A Trenutne procjene su da se godišnje troši 20 milijardi američkih dolara 
na filmove za odrasle (prodaja i posudba). 

A Polovina svih hotelskih gostiju naručuje pornografske filmove. Ovi 
filmovi čine 80% prihoda od sadržaja u sobama i 70% ukupnog prihoda od 
soba. Sex-Film Indu$try Threatened With Cortdom Requirement, Nick Madigan. 
The Nevv Vork Times, 24. kolovoza, 2004, 

A Plaćanje kabelske po gledanju pornografskog sadržaja popelo se na 2,5 
milijardi američkih dolara. 

A Udio pornografskih časopisa je 7,5 milijardi dolara. 

Opseg internetske pornografije 

A 2004. bilo je 4,2 milijuna pornografskih web siteova; 372 milijuna por¬ 
nografskih stranica. 

A Dnevno je bilo 68 milijuna pornografskih pojmova u tražilicama (25% 
zahtjeva). 2003. 

A Seks je tema broj 1 intemetskih pretraživanja. Overdosing on Porn, Re- 
beeca Hagelin. www.worlandi.com, March, 2004. 

A Dnevno se pošalje 2,5 milijardi pornografskih mailova (8% ukupne 
elektroničke pošte). 2004. 

A Najčešći naćin slučajnog dolaženja do pornografije na intemetu su pop- 
up prozorčići (55%), pogrešno predstavljeni linkovi (52%), krivo utipkane 
web adrese (48%) auto linkovi u elektronskoj pošti (23%). Pedeset posto 
radnika provede devet dana u godini tražeći i konzumirajući pornografski 
materijal. Cerberian Ine. and SonicVVALL, 20.07.2004. 

A Postoji 100 tisuća web stranica s nezakonitom dječjom pornografijom 
(U.S. Customs Service estimate). 

Statistika internet pornografije za odrasle 

A 70% muškaraca od osamnaeste do dvadeset i četvrte u prosječnom mje¬ 
secu posjećuju pornografske stranice. 66% muškaraca u dvadesetima i tride¬ 
setima su također redoviti korisnici pornografije. First-person: the culture of 
pomography, R. Albert Mohler, Jr., Baptist Press, 28.12.2005. 

A 20% muškaraca i 13% žena u anketi priznalo je pregledavanje porno¬ 
grafije na prošlu. Internet Pontographv Statistics. Internet Filter Review, 2004. 

A 40 milijuna odraslih izSAD-a redovito p*osjećuje pornografske internet¬ 
ske stranice. 

A jedan od tri posjetitelja svih web stranica za odrasle su žene. 

A Žene preferiraju ehat sobe dvostruko više nego muškarci. 

Učinci pornografije 

A 40% anketiranih odraslih vjeruje da pornografija šteti odnosima izme¬ 
đu muškaraca i žena. Cotisensus Among American Public on the EJfects o/Por- 
nography on Adults or Children or What Government Should Do About It, Harris 
Poli, 7.10.2005. www. harrisinteractive.com. 

A 30% anketiranih odraslih reklo je da su se više osjećali kao seksualni 
objekt kada je njihov partner koristio pornografiju. Marriage Related Resear¬ 
ch, Mark A. Yarhouse, Psv.D. Christian Counseling Todav, 2004 Vol. 12 No. 
1.08.2004. 

A Jedna od Šest žena bori se protiv ovisnosti o pornografiji. Internet Por- 
nography and Loneliness: An Association? Vincent Cyrus Yoder, Thomas B. 
Virden III, and Kiran Amin. Sexual AddictUm Gr Compulsivihf, Volume 12.1, 
2005. 

A 47% anketiranih kršćana kaže da je pornografija velik problem u njiho¬ 
voj kući. 

A Dovoljno je samo šest sati izloženosti mekoj pornografiji (bilo Što na¬ 
pravljeno za spolno uzbudivanje) da bi njezin gledatelj postao nezadovoljan 
svojim supružnikom, da bi se umanjila vrijednost vjernosti, sposobnost da se 
bude samo s jednom osobom i poštovanje prema toj osobi, poraslo mišljenje 
da žene uživaju u silovanju. Anketa iz 2004. 

Djeca i internet 

A Djeca koriste internet: 96% djece ide na internet, 74% ima pristup od 
kuće, 61% koristi internet u tipičnom danu. Kids stay coimected, USA Todav 
snapshots. 5.01.2004. 

A U anketi iz 2000, 21 % tinjedžera kaže da su na interentu gledali ne¬ 
što za što ne žele da im roditelji saznaju. A VVorld o/Their Own. Nevvsvveek, 
8.05.2000. 

Statistika dječje internetske pornografije 

A 90% djece od 8 do 16 godina koja koriste internet vidjelo je tamo por¬ 
nografiju (većinom dok su radili zadaću) 2004. 

A Prosječna dob kada se djeca prvi put susretnu s pornografijom na Inter¬ 
netu je 11 godina. 2004. 

A Od maloljetnika, djeca od 12 do 17 godina su najveći konzumenti por¬ 
nografije na intemetu. 2004. 

A Anketa na 600 kućanstava koju je proveo Nacionalni centar za nestalu i 
iskorištenu djecu (National Center for Missing & ExpLoited Children) otkrila 

je da 20% roditelja ne zna ni jednu intemetsku lozinku svoje djece, nadimak 
instant poruke ili e-mail adresu. Samo 5% roditelja prepoznaje kraticu POS 
(parent over shoulder - roditelj iza leda) i samo 1 % razumije VVTGP (VVant to 
go private? - Idemo nasamo?). To dvoje često koriste tinejdžeri tijekom dopi¬ 
sivanja. Ati$ target onlinc victimization o/children. USA Todav, 20.05.2004. 

J Od 1998. do 2004. incidenti spolnog iskorištavanja djece porasli su sa 
4.573 na 112.083. Prema podacima Nacionalnog centra za nestalu i isko¬ 
rištavanu djecu. Reports oj child exploitation up. USA Todav Snapshots, 
17.02.2005. 

A Na dječjoj pornografiji godiSnje se zaradi 3 milijarde dolara. Internet 
Filter Revievv. 2004. 

GORKI PLODOVI PORNOGRAFIJE 

i— 

Put jegrešnićki dobro popločen, 
ali $e završava u ponoru 
Podzemlja. 

(Sir 21,10) j 

Statistike su zapanjujuće. Ali iza ovoga nisu samo brojevi, već ljudi čiji 
životi su ranjeni i čije je vječno spasenje ugroženo. Postoje ljudi iskorištavani 
u pornografiji, oni ljudi je koriste i obitelji i suradnici obje skupine. Porno¬ 
grafija utječe na živote, moralnu snagu, odnose, brakove, živote djece, život 
u zajednici, pa čak i na vrijednost imovine i javnu sigurnost. 

Oni koji koriste pornografiju ponekad tvrde: „Nikome ne nanosim zlo." 
Pornografija, kao svako grešno ponašanje vrijeđa onoga protiv koga se gri¬ 
ješi, onog koji griješi i Boga, izvora sve 
istine. Destruktivno djelovanje đavla, 
koga Sveto pismo naziva „ocem laži", 
želi u nama iskriviti osjećaj za dobro. 

On nam govori da drugi služe za isko¬ 
rištavanje i zabavu i da će nas zado¬ 
voljavanje naših žudnji usrećiti. Ali ta 
„sreća" je prolazna. Mi smo duhovna bića koja dijele Božji život, a ova pro¬ 
lazna pustolovina nema duhovni smisao. Ostavlja nas prevarene, posramlje¬ 
ne, neispunjene i zbunjene. 

Pornografija fizički, emocionalno i duhovno šteti osobi. O njoj se može 
postati fizički i kemijski ovisan, kao o alkoholu, drogama i kockanju. Porno¬ 
grafske slike usijecaju se u našu maštu, što se dublje i češće to događa, teži 
je put prema slobodi. Kao i druge ovisnosti, pornografija je nesreća koja se 


I Pornografija fizički, emocio¬ 
nalno i duhovno šteti osobi. 
O njoj se može postati fizički 
■ i kemijski ovisan, kao o alko¬ 
holu, drogama i kockanju. 

povećava. Potrebno je sve više prizora da bi se postigao željeni učinak. Ako 
se to nastavi, može doći do ekstemalizacije {zadovoljenja potreba po svaku 
cijenu, op.p.), pa i zločina. 

Pornografija zaustavlja emotivni rast osobe. Ovisni o njoj mogu se povući 
od prijatelja, obitelji, Ćak i supružnika. Pornografija ih vodi u nerealni svijet 
svojim idealiziranim, nerealnim figurama koje se ne povezuju 5 drugima na 
ljudski način. Kako se ljudi povlače, tako slabe njihove društvene sposobno¬ 
sti i odnosi. Na druge gledaju kao na objekte, a ne kao na ljude sposobne 
za prijateljstvo i ljubav. Kada se susretnu s nekom osobom i situacijom mi¬ 
sle samo: Hoče li mi dati zadovoljenje 
koje tražim? Kod onih koji zaglibe u 
ovaj porok, ovisničko ponašanje često 
se nastavlja čak i nakon što dovede do 
očito štetnih posljedica poput unište¬ 
nja braka ili gubitka posla zbog gleda¬ 
nja pornografije na poslu. U pravom 
smislu riječi, osoba može postati ovisna o pornografiji kaoo drogi. Kao i kod 
drugih ovisnosti, konzumentu trebaju sveeksplicitniji, bolesniji materijali da 
bi postigli isti učinak. Što se ide dalje to se ovisnosti teže osloboditi. 

Bit duhovnog života je sve više rasti na sliku Božju. Zbog pornografije lju¬ 
di sve manje sliče Bogu jer ih ona navodi na to da druge tretiraju kao objekte, 
a ne kao neponovljive Božje darove. Pornografija potiče ljude da budu slu- 
ženi, a ne da se više daruju u ljubavi i da služe. Na kraju čovjek postaje rob 
štetnih navika, a ne vrlina. 

Gledanje pornografije radi izobličenog spolnog užitka je, objektivno gle¬ 
dano, smrtni grijeh. Ona je u suprotnosti od onoga što je Bog namijenio za 
druge i nas. Ubija život posvećujuće milosti. Ako smo u teškom grijehu, ne 
smijemo primiti svetu pričest dok ne pristupimo sakramentalnoj ispovijedi. 
Cesto se sramimo pristupiti sakramentu pomirenja, pa se dodatno uđalju- 
jemo od života u Bogu. Narušena je naša sposobnost funkcioniranja kao ži¬ 
vućeg uda Tijela Kristovog. Zbog ovog scenarija koji je danas toliko raširen, 
moramo se zabrinuti za stanje naših obitelji i župa. Ipak, na Božju inicijativu, 
milost ostaje na djelu pa ne smijemo očajavati. U bilo kojem trenu on nam je 
spreman pomoći. Moramo se povjeriti njegovoj milosti i vratiti se sakramen¬ 
tu po oprost i novi početak. 

Pornografija šteti drugima, Iskorištava druge ljude, obično žene, ali i 
muškarce i djecu. Bavljenje pornografijom podupire ovo strašno izrabljiva¬ 
nje koje ostavlja ožiljke. Financijsko sudjelovanje u ovome podupire indu¬ 
striju koja ovjekovjećuje teško moralno zlo. Ropstvo, uključujući seksualno 
ropstvo, u današnje je vrijeme stvaran i rastući problem, jedan od razloga 


I Pornografija ne potiče ljude da 
postanu bolji dar u ljubavi, ne 
da služe nego da budu služe- 
■ ni. Na kraju čovjek postaje rob 
štetnih navika, a ne vrlina. 

njegova rasta je potražnja za njim. Nadalje, nakon gledanja pornografije, ko¬ 
risnik će vjerojatnije gledati na druge ljude kao na objekte. Kako pornografija 
napreduje, brakovi postaju klimavi i raspadaju se. To rezultira sramom, slo¬ 
mljenim srcem i jadom supružnika i 
djece koja mogu ponijeti emocionalne 
ožiljke u odraslu dob i u svoje vlastite 
brakove. Djeca i mladi koji su izlože¬ 
ni pornografiji doživljavaju napad na 
svoje ljudsko dostojanstvo i prepreke 
autentičnom ljudskom razvoju. Pora¬ 
stom pornografije rastu i zločini. Spol¬ 
ni prekršaji su 506% veći u područjima 
Phoenixa u Arizoni gdje su smještene seksualno orijentirane tvrtke.' 0 Porno¬ 
grafija nije bezopasna; ona je teško zlo koje dehumanizira. 

Po svemu tome, pornografija vrijeđa Boga. Ona zloupotrebljava Njegove 
darove slobode, ljudskog tijela i ljubavi. Mi smo Božje umjetničko djelo (usp, 
Ef 2,10), a pornografija nagrđuje njegovo remek djelo. 

INTERNET I MODERNA TEHNOLOGIJA 

idi za svojim strastima, 
kroti svoje požude. 

(Sir 3fi,30)j 

Opseg intemetske pornografije eksponencijalno raste. Ona se doima ano¬ 
nimnom i dostupnom. Lako može uhvatiti u zamku one koji ništa ne slute, 
uključujući djecu i mlade, štoviše, izaziva ovisnost. Osjetilne slike i spolne 
ugode koje potiče ostavljaju tragove u 
pamćenju. Fantazije se mogu ponov¬ 
no prizvati i nastaviti. Mame nas da 
ih ponovno pogledamo. Ponavlja nom 
upotrebom, gledatelj pornografije ra¬ 
zvija toleranciju na njezine učinke. 

Raste potreba za sve stimulativnijim 
slikama. Pornografija uzrokuje inten¬ 
zivne promjene u tijelu i mozgu koje 
osnažuju neuredne misli i ponašanja. 

Ponavljanom upotrebom opsesivne misli i prisilna ponašanja koja povezuje¬ 
mo s pornografijom sve je teže prekinuti i odoljeti im. 


I Pornografija uzrokuje intenziv¬ 
ne promjene u tijelu i mozgu 
koje osnažuju neuredne mi¬ 
sli i ponašanja. Ponavljanom 
I upotrebom opsesivne misli i 
prisilna ponašanja koje pove¬ 
zujemo s pornografijom sve je 
teže prekinuti i odoljeti im. 


I Po svemu tome, pornografija 
vrijeđa Boga. Ona zloupotre¬ 
bljava Njegove darove slobo- 
■ de, ljudskog tijela i ljubavi. 
Mi smo Božja umjetnička djela 
(usp Ef 2,10), a pornografija 
nagrđuje njegovo remek djelo. 

II poglavlje 

Problem pornojrtfije 


Intemetska pornografija ne za¬ 
htijeva kupovanje novog materijala 
u javnosti. Slike se mogu mijenjati i 
može se pristupiti novima. Čovjek 
više ne mora ići u javnost da bi došao 
do pornografije. Uznemiruje i dostu¬ 
pnost slika na iPodima i mobitelima. 
Djeca čiji roditelji s pravom ograni- 


■ 


Opseg intemetske pornografi¬ 
je eksponencijalno raste. Ona 
se doima anonimnom i dostu¬ 
pnom. Lako može uhvatiti u 
zamku one koji ništa ne slute, 
uključujući djecu i mlade. Što¬ 
više, ona izaziva ovisnost. 


čuju pristup računalu u privatnim 

sobama u kući, sada bez nadzora mogu doći do slika preko ručnih naprava. 

Naša kultura spremno podupire okružje i tržište za takvu vrstu zla i zna¬ 
čajan je poticaj problema pornografije i drugih grijeha. Tehnologija sama po 
sobi nije zla. Problem je u zloupotrebi tehnologije. Poput dinamita, ona je 
moćno sredstvo kojim treba pažljivo rukovati. Može se koristiti da služi ili 
šteti Čovjeku. 

Živimo u kulturi koja postaje sve mračnija i sve se više bavi smrću. Lako 
počnemo upijati te negativne utjecaje - upijamo ih iz „kulture", baš kao bilj¬ 
ka koja kroz korijen upija ono što je u tlu, Otupimo, pa niti ne shvaćamo da 
se polako trujemo. Problem je ozbiljan i zahtijeva našu reakciju. 

III. poglavlje 


Uvjet za korištenje pornografije je šutnja. Prekinuti tu 
šutnju razgovorom s drugom osobom može biti zastra¬ 
šujuće, ali oslobadajuee 


BUgo čistima srcem 

Opasnost pornografije 


SUOČITI SE S PROBLEMOM i IMENOVATI GA 

^ Kako ti je ime? 

(Mk5,9)j 

Ovaj stvaran i ozbiljan problem zahtijeva od nas stvarnu i ozbiljnu reak¬ 
ciju. Lakše je okrenuti se i pretvarati se da ne postoji, ali on postoji i mi mo¬ 
ramo učiniti što možemo. Ne smijemo čekati da se dogodi otmica, silovanje 
ili umorstvo djevojčice ili dječaka iz naše obitelji, još jedan uništeni brak, 
izgubljeni posao ili još jedan uništen dječji život da bi se zabrinuli zbog tog 
problema. Ulog je prevelik. 

Prvi korak k rješavanju problema je njegovo isticanje, imenovanje. Tije¬ 
kom istjerivanja demona Gerasene, Isus je pitao: »Kako ti je ime?* (Mk 5,9). U 
židovskoj tradiciji, znati nečije ime znači dobiti nekakvu moć nad njime. Su¬ 
vremeni ekvivalent toga je Duhovnost 
dvanaest koraka koju koriste grupe 
poput Anonimnih alkoholičara. Prvi 
korak u ovoj transformirajućoj du¬ 
hovnosti jest priznati da ste nemoćni. 

Ljudi ne mogu riješiti probleme koje 
ne žele priznati. Kod upotrebe hetero¬ 
seksualne pornografije glavna slabost 
karaktera može biti sebičnost ili narci¬ 
zam. Na homoseksualnu pornografiju 
jak utjecaj mogu imati slabo samopo¬ 
uzdanje muškarca, usamljenost i loša 
slika o vlastitom tijelu. Kada osoba 
prepozna ove faktore, može početi tražiti načine za preusmjeravanje svojih 
„odnosa" na velikodušniji i zdraviji način. 

Zla s kojima se borimo Često nas drže u ropstvu šutnje. Strah, neugoda i 
sram mogu biti pogotovo intenzivni kad se radi o nečemu kao što je porno¬ 
grafija. Dubok uvid u to imao je sveti Ignacije Lojotski. On je zapisao: 

„Kada neprijatelj ljudske prirode iskušava pravednika svojim trikovima i 
smicalicama, želi da one ostanu tajne. Ali ako ih čovjek prizna ispovjedniku 
ili drugoj duhovnoj osobi koja razumije njegove prijevare i zle namjere, zli 
je srdit. Jer zna da ne može uspjeti u svojem zlom pothvatu kada se otkriju 
njegove očite prijevare".” 

Uvjet za korištenje pornografije je šutnja. Prekinuti tu šutnju razgovorom 
s drugom osobom može biti zastrašujuće, ali i oslobadajuće. 


I Prvi korak k rješavanju pro¬ 
blema je njegovo isticanje, 
imenovanje. Tijekom istjeriva¬ 
nja demona Gerasene, Isus je 
H pitao: „Kako ti je ime?" (Mk 
5,9). U židovskoj tradiciji, 
znati nečije ime znači dobiti 
nekakvu moć nad njime. Prvi 
korak u ovoj transformirajućoj 
duhovnosti jest priznati da ste 
nemoćni. 

III. poglavlje 

Rtikcij* n* problem 


SAKRAMENT POKORE 

r 

Rekoh: 'Priznat rw Gospodinu 
grijeh svoji ti si mi krivnju 
grijeha oprostio 

(Ps32,5)j 

Priznati problem samome sebi je važan prvi korak. Kao što je rekao sv. 
Ignacije, to se može učiniti u sakramentu pokore. Ovaj sakrament bogat je 
izvor Božje snage i duhovnog zdravlja. Ovo sredstvo pomoću kojeg se pomi- 
rujemo i primamo duhovno ozdravljenje utemeljio je Krist i pruža ga Crkva. 
Jednostavno rečeno, pornografija je grijeh, a sakrament pokore uklanja gri¬ 
jeh. Ovaj sakrament povezuje nas s dubinom Božje milosrdne ljubavi i ukla¬ 
nja ono loše. Jača nas onim što je dobro. Božjom milošću. 

Mnogo je plodova ovog sakramenta. Katekizam kaže da nas vraća u mi¬ 
lost Božju i prijateljstvo s Bogom. Donosi nam duhovno uskrsnuće, privlači 
nas k Vazmenom otajstvu dok umiremo našoj grešnosti i ustajemo na novi 
život u Kristu. Sakrament pokore pomiruje nas s Crkvom i obnavlja život 
grešnika koji se kaje. 12 

Za one koji se bore s pornografijom, sakrament pomirenja je nepogrješiv 
izvor iscjeljujuće milosti. Isus je govorio o radosti u nebu zbog jednog po¬ 
kajnika (Lk 15,10). Kada se ovaj sakrament dostojno slavi, anđeli se raduju. 
U njemu susrećemo Krista, božanskog liječnika. Kada svoje rane otvorimo 
njemu, može nas početi liječiti svojom milošću. 

ŠTO MOŽEMO UČINITI? 

Tko od vas, nakan graditi kulu, 
neće prije sjesti i proračunati 
troškove ima li čitne dovršiti? 

(Lk 14,28 )j 

Ovo pastoralno pismo dio je svebuhvatnog napora Biskupije Kansas Citv 
- Sv. Josip u borbi protiv pornografije i njezinog pogubnog učinka na poje¬ 
dince, obitelji i društvo. Ono što poduzimamo samo je dio zakonske bor¬ 
be protiv dobavljača pornografije. Treba ispraviti nepravdu koja se nanosi 
glumcima i sudionicima pornografije. Ohrabrujem i podupirem one koji, u 
skladu sa svojom službom i kompetencijom, uspiju suzbiti ovu pošast. Zna¬ 
mo da je ovaj demon zapravo „legija" pa ipak ustrajemo u nadi. 

Naš trud i svrha ovog pisanja je pomoći u jačanju našeg duha u borbi protiv 
pornografije. Moramo pomoći jedni drugima na putu nasljedovanja Krista koji 
je utemeljen na čistoći i nevinosti srca koja nam pomaže vidjeti Boga. 

NAPRAVITE PLAN UZ KOJI ĆETE OSTATI JAKI 

Jer nije nam se boriti protiv 
krvi i mesa, nego protiv 
Vrhovništava, protiv Vlasti, 
protiv upravljača ovoga 
mračnoga svijeta. 

<Ef6,U)j 

Govorili smo o prvom i nužnom koraku naše duhovne borbe protiv laži 
i zamki pornografije. Iskreno kajanje sviće naš pogled prema Bogu. Sakra¬ 
ment pomirenja u nama obnavlja Kristovu milost i život. 

Da bismo ustrajali, moramo razviti plan kako bismo ostali „trijezni" i 
izbjegli trovanje pornografijom. Nećemo uspjeti budemo li mislili da lako 
možemo otkloniti iskušenja za upotrebu pornografije. Moramo izbjegavati 
grješne prilike, tj. sve što nas vodi prema grijehu. Koje su nam slabosti veza¬ 
ne za tu atrakciju? U iskrenosti i poniznosti Ćesto moramo bježati od njih kao 
što bismo bježali od divlje zvijeri protiv koje smo nemoćni. 

Najskloniji smo tajnim grijesima: 

1 ) kada smo sami ili sa stanovitim ljudima; 

2 ) kada su nam materijali dostupni i 

3) kada imamo viška vremena. 

Izbjegavanje osamljenog ili zavodljivog okruženja. Moramo biti pažlji¬ 
vi i planirati što ćemo raditi kada smo sami. Kada smo dalje od drugih mora¬ 
mo se čuvati i biti svjesni svojih slabosti. Možemo li pozvati nekoga da nad¬ 
zire naše računalo? Nasumično nadziranje provodi se u mnogim poslovnim 
uredima. Ponekad ova opasnost drži ljude podalje od gledanja pornografije. 
Da bismo ostali dosljedni u tom pogledu, dobro je imati osobu koja prima 
izvješće o stranicama koje smo posjetili (usp. Dodatak). Kod kuće, raćunalo 
treba biti u otvorenoj, a ne u privatnoj sobi. 

Također treba izbjegavati situacije i društva pod ćijim bismo pritiskom 
sudjelovali u upotrebi pornografskih filmova i časopisa. Moramo nastojati 
njegovati prijateljstva koja su zdrava i pružaju podršku. Kada ojačamo, mo¬ 
žemo pokušati uvesti i naše suradnike u aktivnosti koje ne srozavaju ljudsko 
dostojanstvo. 

HL poglavlje 

Reakciji ni problem 


Eliminiranje pornografskog materijala. Moramo ukloniti svu dostupnu 
pornografiju. Što brže eliminirajte svoj pristup pornografiji. Uništite snimke, 
bacite fotografije i Časopise, otkažite problematične satelitske ili kabelske ka¬ 
nale. 

Malo se teže suočiti s internetskom 
pornografijom jer ovisimo o računa¬ 
lima. Prvo možemo ukloniti oznake 
na računalu koje nam omogučuju lak 
pristup. Koristite filter (usp. Dodatak 
II). Kada biste znali da bi Vas ubilo 
konzumiranje neke hrane ili lijekova na koje ste alergični, strogo biste izbje¬ 
gavali te stvari. Ako je jedini način da budete Čisti, seksualno trijezni, taj da se 
riješite računala, možda čete morati to učiniti da biste spasili svoju dušu. 

Ako televizor u Vašoj hotelskoj sobi predstavlja opasnost, nemojte ga ni 
paliti. Ponesite nešto za čitanje ili rad. Otiđite na vježbanje. Razgovarajte te¬ 
lefonski s prijateljem, supružnikom ili djecom. Osobe koje imaju problem s 
pičem i prošle su liječenje, znaju da više nikada ne smiju popiti piće i drže se 
podalje od bara. 

Sve više i više obitelji kod kuće koristi blokade na svojim televizorima ili 
koriste televizor samo povremeno da bi zajedno pogledali obiteljski film ili 
sportski događaj. 

Dobro upravljanje vremenom. Besposlićarenje je prilika za upotrebu 
pornografije. Znamo za izreku: „Besposlen um je vražje igralište." Ne želimo 
postati niti robovi svojih aktivnosti. Vrijeme za odmor i opuštanje ima svoju 
vrijednost, ali moramo biti dobri upravitelji svojeg vremena. Jednom davno 
čuo sam da je netko opisao televizor kao „druženje bez obveze". Svoje vri¬ 
jeme trebamo koristiti za aktivnosti koje smjeraju putem kojim želimo ići u 
životu, koje izražavaju i jačaju naše veze s drugima. 

Poznavanje naših slabosti. Svoju želju za eksplicitnom pornografijom mo¬ 
žemo produbiti čak i gledanjem {vrlo sugestivnih) televizijskih emisija, realitv 
shovv-ova, nepristojnih reklama, časopisa koji se ne smatraju erotičnima (pri¬ 
mjerice, u slučaju fetiša), romanima s eksplicitnim scenama koje nas privlače. 
Iskreno priznanje svojih slabosti pomaže nam izbjeći „grešne prigode" (bliže 
ili dalje) koje mogu uzrokovati naš pad. Da bismo uspjeti u ovoj bitki mo¬ 
ramo procijeniti svoje snage i slabosti i vidjeti kako možemo pobijediti. Ne 
pokušavajte se boriti „unutar zidina", suprotstavite se neprijatelju prije nego 
sruši vašu obranu. Naučite prepoznati opasnost prije nego bude preblizu ili 
prejaka. 


I Sto brže eliminirajte svoj pri¬ 
stup pornografiji. Uništite 
snimke, bacite fotografije i Ča¬ 
sopise, otkažite problematične 
■ satelitske ili kabelske kanale. 

RAZVIJTE PLAN RASTA U SVETOSTI KAO UČENICI 

Budite dakle savršeni 
kao što je savršen 
Otac vaš nebeski. 

(Mt 5,48 Jj 

Evanđeoski govor i ostatak Kristovih propovijedi na gori uzor su za sa¬ 
vjestan i vjeran apostolat. Nije dovoljno ukloniti loše, Moramo unijeti do¬ 
bro. Ako loše ne zamijenimo nečim dobrim, ono se lako može vratiti (Lk 
11,24-26). Kajanjem i sakramentalnom ispovijedi izlazimo iz tame na svjetlo, 
ali trebamo program za ostajanje na svjetlu. Detalji tog programa uključuju 
neke bitne elemente. 



Predanost svakodnevnoj molitvi 

Srž ove molitve treba biti izričaj našeg odnosa prema Bogu, našem Ocu, 
prema Isusu Kristu koji nas je otkupio i prema Duhu Svetom koji nas posve¬ 
ćuje i pomaže nam da budemo sličniji Kristu. Moramo osjetiti Božje prihva¬ 
ćanje, svoju unutarnju dobrotu i dostojanstvo kako bismo voljeli druge na 
sličan način. To je više od izgovaranja molitava, iako je i to važno. To je ute- 
meljivanje sebe u Bogu. Molitva je otvaranje naših srca i dopuštanje njemu 
da nam izgovori svoje riječi ljubavi, milosti, utjehe i izazova. Naša katolička 
tradicija iznimno je bogata različitim molitvama. Neke od njih su Euhari- 
stijsko klanjanje, Lectio divina (razmišljanje, molitva i razmatranje biblijskog 
teksta), meditacija, kontemplacija i pobožnosti: krunica, krunica božanskog mi¬ 
losrđa i križni put. Naša bogata i raznolika tradicija pomaže nam da produ¬ 
bljujemo svoju duhovnost! 

Meditacija, Živopisno razmišljanje o otajstvu Kristovog života i djelovanja 
i pobožne slike, kipovi i si. daju našoj mašti i pamćenju pozitivne prizore. 
Oni mogu zamijeniti prizore i maštanja koji su prigode za grijeh. 13 

Sveta misna žrtva 

Sveta misa i dostojno primanje svete pričesti za nas katolike je izvor du¬ 
hovne snage i najviši izraz štovanja i zahvalnosti Bogu. Isus nam se doslovno 
daruje. Ulazimo u sat njegove žrtve. Sudjelovanje u euharistiji svake nedjelje 
i zapovjedanog blagdana jača nas i drži u zajedništvu s Crkvom. Ćešče su¬ 
djelovanje u misi i pričesti, pod uvjetom da se nismo odvojili od Boga teškim 
grijehom, neprocjenjivo nam pomaže da ostanemo u svjetlu. 

Svakodnevni ispit savjesti i česta ispovijed 

Nitko ne može ozbiljno rasti u duhovnom životu bez stalnog kajanja na 
koje nas poziva Krist. Kratak pregled našeg dana tijekom kojeg obnavljamo 
žaljenje zbog svojih grijeha i pratimo svoj napredak priprema nas na dostoj¬ 
nu ispovijed, posebice kada želimo prekinuti navike destruktivnih grijeha. 
Sveci nam govore da ispit savjesti obavljamo sažeto kako ne bismo iznova za¬ 
palili strast naših grijeha. Pojavljivat će se sotonina iskušavanja i povremena 
obeshrabrenja, ali moramo ustrajati 
u nadi unatoč preprekama. Iskrena, 
cjelovita i skrušena ispovijed svaki 
mjesec ili češće, po mogućnosti kod 
istog ispovjednika, iznimno će nam 
koristiti ako ustrajemo i ne obeshra¬ 
brujemo se. 

Sakrament pomirenja djeluje kao lijek i prevencija, baš kao i posjet lijećni- 
ku. Djeluje kao lijek jer uklanja grijeh, a kao prevencija jer nas jača i održava 
nas zdravim. Čak i ako nemamo smrtnih grijeha, ovaj sakrament nas jača 
i omogućava nam da nesmetano idemo dalje. Mogu posvjedočiti o velikoj 
važnosti česte ispovijedi u vlastitom duhovnom putovanju. To je dragocjen 
način kojim nastojim ostati u Kristovoj blizini i u vlastitom životu održavati 
misterij božanske milosti i pomirenja. 

Čitanje dobre duhovne literature 

Još jedan način jačanja jest učenje. Božja riječ nam u Bibliji daje život i 
nezamjenjiva je. Naša je tradicija bogata duhovnim klasicima, pogotovo bio¬ 
grafijama i djelima svetaca. Čitanje papinskih enciklika i drugih dokumenata 
crkvenog učiteljska pomoći će nam u razumijevanju objavljene istine. Kate- 
heze pape Ivana Pavla II., nazvane „Teologija tijela", omogućuju pozitivno i 
istinsko razumijevanje ljudske spolnosti. 

Svijest o Božjoj prisutnosti 

S vjerom predati sebe i svoja djela Bogu svaki dan u jutarnjoj molitvi i biti 
stalno svjestan njegove prisutnosti i ljubavi tijekom svakodnevnih aktivnosti 
posvetit će sve što radimo. Upotreba nabožnih predmeta ili blagoslovim po¬ 
put blagoslovljene medaljice ili škapulara može biti izvor milosti i podsjećati 
nas na odnos Boga i nas kao udova njegova tijela. Crkve. Držanjem pobožne 
medaljice, svete sličice ili ikone na ili blizu računalnog ekrana ili na televizo¬ 
ru bit ćemo stalno svjesni svog pristajanja da živimo novi život u Kristu. 


I Sakrament pomirenja djeluje 
kao lijek i prevencija, baš kao 
I posjet liječniku. Djeluje kao 
lijek jer uklanja grijeh, a kao 
■ prevencija jer nas jača. 

JAČAJTE SE U VJEŽBANJU VRLINA 


r 


Evo sad je vrijeme milosno, 
evo sad je vrijeme spasa. 

(2 Kor 6.2) j 

Plan za rast u svetosti bit će potpuniji kad počnemo intenzivno vježbati 
apostolsku kršćansku ljubav. Moramo se „uzdići iznad sebe". Okrenite se 
drugima iz ljubavi prema Kristu. Ovo aktivno milosrđe iz nesebične i veli¬ 
kodušne ljubavi protuotrov je za pornografiju i druge simptome sebičnosti 
na području spolnosti. 

Umjerenost u vježbanju naših seksualnih prohtjeva, nužna za borbu pro¬ 
tiv draži pornografije, može se ojačati kada vježbamo umjerenost u jelu i 
piću. §to više jačamo sebe uskraćujući si povremeno dopuštene užitke, lakše 
ćemo uspijevati u umjerenosti koja je dio čistoće. Kada to činimo iz ljubavi 
prema Kristu, ovaj „napor" postaje „način života". To je vrsta održavanja 
duhovne kondijcije koja nas jača za izazove koji dolaze. 

Čednost je pristojnost i diskreci- 


I 


Što više jačamo sebe uskraću¬ 
jući si povremeno dopuštene 
užitke, lakše ćemo uspijevati u 
umjerenosti koja je dio čisto¬ 
će. Kada to činimo iz ljubavi 
prema Kristu, ova „disciplina'' 
postaje „apostolat". 


ja u načinu odijevanja, ponašanja i 
govora. Ona štiti otajstvenost osoba 
i njihove ljubavi. 14 Čednost u odije¬ 
vanju smanjuje voajerske sklonosti 
koje su dio pornografije. Obveziva¬ 
njem na skromnost borimo se protiv 
nepravde pornografije koja potkopa¬ 
va dostojanstvo osobe. "Suzdržanost 
očiju" znači odvraćanje pogleda od onoga što služi zadovoljenju i znatiželji. 
Ova praksa još iz davnina služi nam da bismo izbjegli prigode za grijehe ko¬ 
jima iskorištavamo druge. 

Nevinost je jedna od najdivnijih karakteristika ljubavi i svjetla Isusa Krista. 
Izlažući se Kristovoj nev inosti i sami smo pročišćeni. Zaljubljeni žele darovati 
sebe nepodijeljena srca i na način koji brine za dobrobit drugoga. Iskorištavanje 
drugih kroz pornografiju je suprotnost ovoj nevinosti koja je karakteristika Bož¬ 
je ljubavi i mora biti uzor našoj ljubavi. Razmišljanjem o prirođenoj nevinosti 
koju imamo u odnosima prema svojoj djeci, roditeljima, braći i sestrama povećat 
ćemo svoju sposobnost da volimo i druge nevinim i nepodijeljenim srcem. 

Čistoća, kao što smo već detaljno opisali, može se vježbati na pozitivne 
načine. Ona znači, odnositi se prema drugima s poštovanjem, u skladu s nji¬ 
hovim ljudskim dostojanstvom i vrijednošću - nečim što dolazi od samoga 
Boga. Čistoća je odgovorna upotreba našeg osjećajnog života na način naj- 

prikladniji za naš odnos. Najjasniji primjer nečistoće je nalaženje spolnog 
zadovoljstva u nekome koga ni na koji način ne poznajemo, što se događa u 
pornografiji. Dobra vježba čistoće je odluka da ćemo se prema svakoj osobi 
odnositi u skladu s njezinim dostojanstvom i prirodom našeg odnosa. Vjež¬ 
banje čistoće, svjesno voljeti ljude na ovaj način koji odaje duboko poštova¬ 
nje, zapravo nas jača u borbi protiv nečistoće. 

što zapravo želimo reći? Jedan od načina za uspješno odoljevanje iskuše¬ 
njima pornografije jest razvoj vrlina umjerenosti, čednosti, nevinost srca i či¬ 
stoće. Glavni cilj svih tih vrlina je milosrđe koje se izražava u velikodušnom 
darivanju samoga sebe. 


RAZVIJANJE SUSTAVA POTPORE 


r 


Vjeran prijatelj pouzdana 
je zaštita: i tko ga je stekao 
našao je blago. 

(Sir 6,14 ) j 

Ljudi koji su pobijedili ovisnosti uvjereno tvrde da to čovjek ne može 
učiniti sam. Priznavanje problema, propitivanje samoga sebe, svakodnevna 
molitva i traženje oprosta u sakramentu pokore, sve su to dobri, važni i sveti 
koraci. Mudra duhovna osoba može nam pomoći da razvijemo i provedemo 
plan koji smo naveli. 

Međutim, ako ste vi ili netko koga poznajete, došli do točke ovisnosti ili samo 
prisilne radnje, možda će biti potrebna dodatna pomoć. Važno je razviti sustav 


potpore. On može uključivati savjeto¬ 
vanje s kompetentnim profesionalcem 
ili uključivanje u neku grupu potpore. 
Grupe potpore terapeutskog su karak¬ 
tera i organizirane su kao skupina ljudi 
koja se redovito sastaje i međusobno 
dijeli svoje borbe i uspjehe. Međusob¬ 
no si daju dopuštenje za ispitivanje i 
postavljanje izazova drugim sudioni¬ 
cima grupe. Naša biskupija (Kansas 


I 


Važno je razviti sustav potpore. 
On može uključivati savjetova¬ 
nje s kompetentnim profesio¬ 
nalcem ili uključivanje u neku 
grupu potpore. Grupe potpore 
terapeutskog su karaktera i or¬ 
ganizirane su kao skupina ljudi 
koja se redovito sastaje i među¬ 
sobno dijeli borbe i uspjehe. 


Citv - Sveti Josip) več nudi takvu grupu 
potpore za muškarce i planira utemeljiti jednu za žene. Nacionalna koalicija za 
zaštitu djece i obitelji (The National Coalition for the Protection of Chilđren and 
Families) sponzorira telefonsku liniju za one koji se bore s pornografijom i one 
koji im pokušavaju pomoći (usp. Dodatak II). 

Postoji još načina za one koji se bore s 
intemetskom pornografijom. Jedan je da 
kupe računalni filter (program koji sprje¬ 
čava pristup nepoćudnim stranicama) koji 
će vam prijatelj osigurati lozinkom koju 
neće reći vama. Drugi je sustav dojave, 
usluga koja automatski dvojici izabranih 
prijatelja šalje izvještaj o svakoj vašoj po¬ 
sjećenoj stranici. To se može primjenjivati 
zajedno s filterom. 

Društvo u kojem se krećemo može nam pomoći ili nas omesti u našim 
nastojanjima. Svrha svakog prijateljstva je međusobno podizanje, a ne pota- 
pljanje. Ako nas prijatelji vode u grijeh, nisu pravi prijatelji i moramo naći 
one koji će nam to biti. 

Naš sustav potpore ne završava s profesionalcima i prijateljima. Postoji 
još cijela skupina profesionalaca i prijatelja koje zovemo sveci. Ovi sveti ljudi 
i žene nadahnjuju nas svojim junačkim životima, daju nam primjer koji treba 
slijediti i pomažu nam svojim stalnim posredovanjem. Blažena Djevica Ma¬ 
rija pokazuje nam Što znači biti vjeran Bogu u čistoći srca. Ona je naša najči¬ 
stija Majka, Majka neokaljana. Majka neoskvrnjena i njezine molitve pomažu 
nam slijediti njezinog Sina u istini. 1 * Sveti Josip također se naziva Čistim i 
pravednim. Stalno im se obraćam za pomoć i vodstvo jer su zaštitnici naše 
biskupije (biskupija Kansas City - Sveti Josip) i sada tražim njihovu pomoć 
za one koji se bore s pornografijom. 

Sveta Maria Goretti (1890-1902) i sveti Charles Lvvanga (umro 1886.) samo 
su dva primjera mladih ljudi koji su radije dopustili da budu mučeni nego 
se odali spolnoj nečistoći. Drugi sveci poznati su po svojem preobraćenju od 
grješnog života. Oni nam pokazuju što je sve moguće kada se prepustimo 
Kristovoj preobražavajućoj milosti. Neka nas vjernost i čistoća ovih nebeskih 
prijatelja vodi prema većoj vjernosti i čistoći, već prema našem staležu u ži¬ 
votu, 

DJELUJTE 

r 

Junački se držimo 
radi naroda svoga Boga. 

(1 Ljet 19,13 )_j 

Puno je toga u pitanju. To je problem koji sve nas poziva na djelovanje - i 
pojedince i Crkvu. 


I Svrha svakog prijateljstva 
je međusobno podizanje, 
a ne potapljanje. Ako 
nas prijatelji vode u gri- 
H jek, nisu pravi prijatelji i 
moramo naći one koji će 
nam to biti. 

Onima koji se bore s pornografijom - Ne odustajte! To je možda vaš po¬ 
vremeni problem, potpuna ovisnost ili problem negdje između. Što god da 
je od toga, budite iskreni prema sebi. Pristupite sakramentu pokore. Nađite 
pouzdanu i povjerljivu osobu za pomoć i potporu. 

Preispitajte svoj život i pogledajte što vas vodi prema tom ponašanju. Na¬ 
bavite računalni filter i sustav dojave, još jedna važna pomoć je profesional¬ 
no savjetovanje. Grupa potpore koju vodi naša biskupija služi kao sigurno 
utočište koje pomaže ljudima u procesu oporavka. Na kraju možete pronaći 
popis izvora koji nude pomoć. Ustrajte i ne gubite nadu! 

Roditeljima - Vaša uloga u životu vaše djece nezamjenjiva je. Vaš zadatak 
je dvostruk: štititi i opremiti. Mnogo toga možete učiniti kako biste zaštitili 
svoju djecu. Imate brave na vratima da biste ih zaštitili od neželjenih strana¬ 
ca. Vaša računala su otključana vrata prema vašoj djeci ako ih na neki način 
ne osigurate. 

A Računalo držite u javnom dijelu kuče. 

a Pristup intemetu osigurajte lozinkom tako da djeca ne mogu bez vas 
pristupiti internetu. 

A Nabavite filter za svoje računalo. 

A Budite proaktivni. Ne pretpostavljajte da se takve stvari događaju samo 
drugim obiteljima. 

A Prije nago što dopustite djetetu da prespava kod prijatelja, pitajte rodi¬ 
telje imaju li računalni filter. 

Problem je puno veći od intemeta. 

Osim objavljene pornografije postoje 
ehat sobe, iPođovi i mobiteli s kame¬ 
rom. Sve se to lako može pogrešno 
upotrijebiti i postati sredstvo kojim 
se djeca i mladi izlažu pornografiji. 

Još jedan problem su blogovi. Ako 
vaše dijete ima blog, često ga posje- 
ćujte. Pazite da na njemu ne budu 
objavljene adrese, brojevi telefona ili 
druge vrste osobnih podataka, kao ni neprimjereni ili sugestivni materijali. 
Neki blogovi mogu se napraviti tako da samo odabrani prijatelji mogu vidje¬ 
ti stranicu. Zaštita je prvi važan korak. 

Drugi korak je također važan: Pripremite svoju djecu za suočavanje sa 
svijetom gdje je toliko pornografije lako dostupno. Filteri i druge sigurnosne 
mjere su nužne, ali s vremenom će se djeca naći u blizini računala bez filtera. 
Hoće li oni tada biti dovoljno poučeni i moralno jaki da se odupru tom zlu? 


I Ne odustajte! To je možda 
vaš povremeni problem, čista 
ovisnost ili problem negdje iz¬ 
među. Sto god da je od toga, 
I budite iskreni prema sebi. Pri¬ 
stupite sakramentu pokore. 
Nađite pouzdanu i povjerljivu 
osobu za pomoć i potporu. 


i 

g, 

m 

Blago čistima srcem 

Opa snent pornografije 


I 


Molite zajedno l<ao obitelj. 
Idite zajedno na misu i ispovi¬ 
jed. Zajedno jedite. Postavite 
pravila oko upotrebe telefona, 
televizora, video igrica i Inter¬ 
neta. Roditelji, naučite svoju 
djecu o blagoslovima čiste lju¬ 
bavi i pomozite im naći dobru 
literaturu. 


Roditelji imaju odgovornost da u 
prikladnim trenucima nauče djecu 
o ljepotama naše Bogom dane spol¬ 
nosti i istinu o spolnoj moralnosti. 

To zahtijeva proučavanje crkvenog 
učenja i pravilno življenje samih ro¬ 
ditelja. ,h Mora se priznati da raspro¬ 
stranjena upotreba kontracepcijskih 
sredstava ima razarajući i sustavni 
loš učinak na obitelj i kulturu. Ro¬ 
ditelji koji se sami ne služe svojom 

bračnom spolnošću na odgovoran način teže će svojoj djeci prenijeti pravil¬ 
no služenje Hm vitalnim ljudskim moćima - moćima koje imaju najznačajniji 
izražaj u cjeloživotnoj ljubavi usmjerenoj k stvaranju života. 

Molite zajedno kao obitelj. Idite zajedno na misu i ispovijed. Zajedno bla¬ 
gujte. Postavite pravila oko upotrebe telefona, televizora, video igrica i in- 
temeta. Roditelji, naučite svoju djecu o blagoslovima čiste ljubavi i pomozite 
im naći dobru literaturu. Ne možete ih sačuvati od svih opasnosti s kojima 
će se s vremenom suočiti, ali ih možete opremiti za nošenje s takvim opasno¬ 
stima. 

Pastirima, svećenicima i đakonima - Vi služite na prvoj bojnoj crti s Bož¬ 
jim narodom. Ljudima treba vaše moralno vodstvo. Ne bojte se progovoriti 
o ovoj temi. Budite skromni i razboriti, ali svakako podsjetite sve nas na opa¬ 
snosti za dušu koje ovo zlo donosi. Poučavajte jasno i s ohrabrenjem crkvene 
istine o spolnoj moralnosti i odgovornosti. Govorite o ljepotama Čistoće na 
koju smo pozvani. Činite to za dobro 


vaših ljudi, da biste poduprli one koji 
nastoje živjeti čistoću, kao i one koji¬ 
ma je to teško. 

Katolici mogu i trebaju raditi s 
drugim kršćanima i ljudima dobre 
volje na podizanju svjesnosH, eduka¬ 
ciji i pružanju korisnih izvora koji se 
bave tim problemom i nude poziti¬ 
van, proaktivan pristup. 


I 


Ne bojte se progovoriti o ovoj 
temi. Budite skromni i razbori¬ 
ti, ali svakako podsjetite sve nas 
na opasnosti za dušu koje ovo 
zlo donosi. Poučavajte jasno i 
s ohrabrenjem crkvene istine o 
spolnoj moralnosti i odgovorno¬ 
sti. Govorite o ljepotama čisto¬ 
će na koju smo pozvani. 


Kao djelitelji sakramenta pokore, 
svećenici su u jedinstvenom položaju u kojem mogu pomoći ljudima koji se 
bore s ovim problemom i ponuditi im nadu i ozdravljenje, Proučavajte i raz¬ 
mišljajte o ovom važnom pastoralnom izazovu kako biste mogli bolje služiti 

onima koji traže vašu pomoć. Dajte mnogo prilika za sakrament pomirenja. 
Propovijedajte o važnosti ovog sakramenta. 

Nažalost, ovaj problem napada svećenstvo mnogih kršćanskih tradicija, 
uključujući i našu. Ako se borite s tim, potražite pomoć ne samo zbog sebe 
nego i zbog onih kojima služite u Isusovo ime. 

Učiteljima, suradnicima i aktivnim Članovima župnih zajednica - Svatko 
od vas na jedinstven je naćin cijenjeni dan crkvene zajednice i Crkva tre¬ 
ba vašu pomoć u borbi protiv ovog 


I 


Zbog vlastitog spasenja sasvim 
se odvojite od industrije koja 
zarađuje na ovakvom iskorišta¬ 
vanju. Pomozite nam omogućiti 
dobru zabavnu i komunikacijsku 
tehnologiju korisnu za nužan rad 
modernog čovjeka, tehnologiju 
koja čovjeka neće spustiti na 
ono najniže u njegovoj prirodi. 


zla. I vaša je zadaća izgradnja Tijela 
Kristova - Crkve. Učitelji, molim vas, 
budite voljni prenositi dobre moral¬ 
ne vrijednosti, ne bojte se raspravljati 
s roditeljima i ohrabrivati ih u njiho¬ 
vim roditeljskim dužnostima. 

Voditelji i upravitelji škola, na je¬ 
dinstvenom ste mjestu s kojeg može¬ 
te pružati vodstvo i edukaciju, prvo 
svojem osoblju, zatim i školskoj za¬ 
jednici. Razmislite o tome da se u vašoj školi održe predavanja i susreti po¬ 
svećeni ovoj temi. Pobrinite se da raćunalni kabineti budu prikladno zašti¬ 
ćeni. 

Animatori koji rade s mladima posebno su postavljeni da im mogu pomoći 
kad im se otvore. Upoznajte se s dostupnim izvorima za pomoć i pomozite mla¬ 
dima da se okrenu svojim roditeljima i ćlanovima obitelji koji imaju jedinstvenu 
odgovornost za oblikovanje svoje djece po tom pitanju. 

Onima u komunikacijskim medijima - Vi ste upravitelji moćnog razvo¬ 
ja komunikacija i tehnologije. Taj razvoj može se iskoristiti za izgrađivanje 
humanosti i ljudske solidarnosti. On također može izolirati ljude, povući ih 
na dno i povesti na put života koji je manje human. Molim vas, upotrijebite 
ovaj razvoj tehnologije za opće dobro. Zbog vlastitog spasenja sasvim se od¬ 
vojite od industrije koja zarađuje na ovakvom iskorištavanju. Pomozite nam 
omogućiti dobru razonodu i komunikacijsku tehnologiju korisnu za nužan 
rad modernog Čovjeka, tehnologiju koja Čovjeka neće spustiti na ono najniže 
u njegovoj prirodi. 

Onima u javnim službama - Duboko cijenim i branim pravo slobode go¬ 
vora. Vrhovni sud presudio je da bludni govor nije zaštićen govor, ali lokalne 
vlasti određuju što je to bludni govor. Pornografija može donijeti slabljenje 
braka i obitelji, porast zločina i pad vrijednosti vlasništva. Za gospodarsko i 
moralno dobro onih kojima ste se prisegli služiti, djelujte protiv pornografije 
i na dobro svih. 



Blago Čistima srcem 

Opasnost pornografije 


Savjetnicima, liječnicima i drugim zdravstvenim djelatnicima - 1 vi ste u 

posebnom položaju za pomaganje ljudima u povjerljivom okruženju. Ovi¬ 
snost o internetu i internetskoj pornografiji imaju ozbiljne posljedice. Poseb¬ 
no molim savjetnike, psihologe i li¬ 
ječnike da nauče više o pomaganju 
ljudima s tim problemima. Tražim 
od vas i da podijelite tu mudrost s 
roditeljima, svečenicima i javnosti 
na način koji poštuje dostojanstvo 
ljudske osobe i Bogom dano znače¬ 
nje i svrhu ljudske spolnosti. Shva¬ 
tite i dopustite ljekovitost nadnaravne vjere, neka vam bude dio motivacije i 
potencijala za obnovu onih koji pate zbog štetnih učinaka pornografije. 

Na kraju, svim ljudima - Od svih nas, pa i sebe, tražim da svakodnevno 
težimo rastu u nedužnosti srca i čistoći, prema svojem staležu. To je put pre¬ 
ma istinskoj sreči i tako rastemo u ljubavi i postajemo sličniji Bogu. Čistoća 
srca nije samo lijepa vrlina. Ona nas otvara gledanju Boga. 


I Ovisnost o internetu i internet¬ 
skoj pornografiji imaju ozbiljne 
posljedice. Posebno molim sa¬ 
vjetnike, psihologe i liječnike 
H da nauče vise o pomaganju lju¬ 
dima s tim problemima. 

ZAKLJUČAK 

Odložimo dakle djela tame 
i zaodjenimo se oružjem svjetlosti. 

(Rim 13,12 


Svjetlo Božje milosti 

Dragi prijatelji, ovaj problem pornografije utječe na nas sve. On ne djeluje 
samo na naš duhovni život i moralno zdravlje, već i na zdravlje našeg naro¬ 
da i našeg svijeta. On vrijeđa ljudsko dostojanstvo koje je ukorijenjeno u slici 
i prilici Boga i oplemenjeno Utjelovljenjem. Mnogi se ljudi bore s pornogra¬ 
fijom. Prevencija može izuzetno koristiti. Zanemarivanje može uzrokovati 
veliku i dugotrajnu štetu. Djeca i mladi moraju biti zaštićeni i opremljeni za 
borbu s tim i ostalim problemima današnjice. 

Osim toga, ljudima treba pozitivna poruka Crkve o ljudskoj spolnosti. 
Čistoća nas sve poziva da ljubimo kao što Bog ljubi. Čistoća srca je blago¬ 
slovljeni put naljedovanja Učitelja. Povremeno ćemo posrnuti, ali s Božjom 
milošću, nastavit ćemo slijediti put svjetla, života i ljubavi. 

Sv. Benedikt je dao jednu mudru i jezgrovitu uputu u svojem Pravilu: „Ne 
sumnjajte nikada u božanske milosrđe." Najozbiljnije iskušenje u koje netko 
može pasti je sumnja u stvarnost Božje ljubavi i milosti. O toj milosti nikad 
ne smijemo dvojiti, niti izgubiti tu moćnu nadu koja daje Život. Sv. Ivan, 
ljubljeni apostol, u svojem govoru ranim kršćanskim crkvama nas uvjerava: 
„Dječice moja, ova vam pišem da ue griješite. Ako tko i sagriješi, zagovornika imamo 
kod Oca - Isusa Krista, Pravednika. On je potmmica za grijehe naše i ne santo naše, 
nego i sivga svijeta." (1 Iv 2,1-2). 

Ako zapamtite samo jednu rećenicu iz ovog pisma, neka to bude ova: Ne 
sumnjajte nikad u božansko milosrđe. 

U Kristu i Mariji, 
Mons. Robert W. Finn, biskup 
Kansas City - Sveti Josip, Pepelnica 2007. 

Pornografija se sastoji u izvlačenju spolnih čina, stvar¬ 
nih ili glumljenih, iz intimnosti partnera da se naumice 
pokažu trećim osobama. Ona vrijeđa Čistoću jer izo¬ 
pačuje bračni Čin, intimni dar supružnika jednog dru¬ 
gome. Ona teško povređuje dostojanstvo onih koji joj 
se predaju (sudionike, prodavače, gledateljstvo), jer 
svatko postaje za drugoga objekt rudimentalne nasla¬ 
de i nedopuštenog probitka. Ona gura jedne i druge 
u iluziju jednog nestvarnog svijeta. Ona je teški prije¬ 
stup. Građanske vlasti moraju spriječiti proizvodnju i 
širenje pornografskih proizvoda.” 

Katekizam Katoličke crkve, br. 2354 


J 












Robert W Finn 


Blago čistima srcem 

Opasnost pornografije 


MOLITVA U TRENUCIMA KUŠNJE 

— Prema Poslanici Hebrejima 4,14-16 

Gospodine Isuse Kriste, naš Veliki svećenice, bio si kušan na sve načine 
kao što smo i mi, a nikad nisi sagriješio. Povedi me k prijestolju tvoje milosti 
da zađobijem milosrđe, naklonost i pomoć. Učini me svjesnim svoje prisut¬ 
nosti. Jačaj me u mojoj slabosti. 

Kroz životne kušnje vodi me do ljubavi koju dijeliš s Ocem i Duhom Sve¬ 
tim Bog, po sve vijeke vjekova. Amen. 

MOLITVA NAD NOVIM RAČUNALOM 

Bože, Oče pun ljubavi, izvore svakog dobra i znanja, slavimo te zbog tvoje 
dobrote koju si nam iskazao kroz svoga Sina Isusa Krista, koji je postao čo¬ 
vjekom i boravio medu nama i kroz svog Svetog Duha kojeg si izlio u naša 
srca. Daj da se ovo računalo koristi za služenje tebi i općem dobru. Neka 
bude sredstvo koji služi za uzdizanje, a ne za srozavanje. Neka se na ovom 
ekranu nikad ne pojave pornografija, mržnja ili bilo koje takvo zlo. Neka svi 
mi koristimo ovo računalo čistog srca slobodni od svakog zla. Neka moj rad 
na ovom računalu služi za slavljenje tvojeg imena i izgradnju tvojeg kraljev¬ 
stva. Vodi nas kroz ovaj život kako bismo imali udjela u savršenoj ljubavi 
i radosti koju dijeliš s svojim Sinom Isusom Kristom Gospodinom našim u 
jedinstvu Duha Svetoga Bog, po sve vijeke vjekova. Amen. 

MOLITVA ZA ČIST I KREPOSTAN POGLED 

Gospodine Isuse, tvoj je pogled izraz tvoje milosrdne ljubavi. Nauči me 
promatrati braću i sestre tvojim pogledom koji ljubi. Oslobodi me od pogle¬ 
da koji ubija moje dostojanstvo i ono mojih bližnjih. Oslobodi me i očuvaj od 
požude očiju, te znatiželjnog i pokvarenog gledanja. Ne dopusti da preko 
moga pogleda u moje srce uđe razarajuči duh bludnosti, pornografija i svako 
drugo zlo. Milosrdni Isuse, po zagovoru prečistog Srca Marijina, podaj mi 
čisto srce i čist pogled, da uvijek u svojim bližnjima vidim Tebe. Amen. 

DUŠO KRISTOVA 

Dušo Kristova, posveti me. 

Tijelo Kristovo, spasi me. 

Krvi Kristova, napoji me. 

Vodo iz prsiju Kristovih, operi me. 

Muko Kristova, okrijepi me. 

O dobri Isuse, usliši me, među rane svoje sakrij me 
i ne dozvoli da se odijelim od tebe. 

Od neprijatelja zlobnoga brani me. 

Na času smrti moje zovni me. 

1 zapovijedi mi da dođem k tebi 

Da te sa svetima tvojim hvalim i slavim u vijeke vjekova. Amen. 

SPOMENI SE 

Spomeni se, o predobrostiva Djevice Marijo, kako se još nikad nije čulo 
da si ti ikoga zapustila koji se k tebi u zaštitu utekao, tvoju pomoć za¬ 
tražio i tv oj zagovor zaprosio. Tim pouzdanjem obodren, utječem se i ja 
k tebi, Djevice djevica. K tebi. Majko, dolazim, pred tobom eto stojim ja 
grešnik i uzdišem. Nemoj, majko Riječi Božje, prezreti mojih riječi, nego 
ih milostivo poslušaj i usliši! Amen. 

IZ LITANIJA $V, JOSIPA 

Josipe, prečisti i pravedni 

Josipe, premudri i hrabri 

Josipe, pokomi i vjerni 

Strahu zlih duhova 

Pokrovitelju svete Crkve, Moli za nas! 

Svemogući Bože, koji si se neiskazanom providnošću udostojao izabrati 
blaženoga Josipa za zaručnika presvetoj Majci svoga Sina, daj, molimo, da 
koga kao pokrovitelja častimo na zemlji, zavrijedimo imati zagovornikom na 
nebu. Po Kristu Gospodinu našemu. Amen. 

MOLITVA SVETOM MIHAELU 

Sveti Mihaele Arkanđele, brani nas u boju; 
protiv pakosti i zasjeda đavolskih budi nam zaklon. 

Neka mu zapovjedi Bog, ponizno molimo: 

Ti, vojvodo vojske nebeske. 

Sotonu i druge zle duhove, 

koji svijetom obilaze na propast duša, 

božanskom jakošću u pakao strovali.Amen 

MOLITVA SVOM ANĐELU ČUVARU 

Anđele čuvaru mili, svojom snagom me zakrili, prema Božjem obećanju 
čuvaj mene noću, danju. Osobito pak me brani da mi dušu grijeh ne rani, 
a kad s ovog svijeta pođem, sretno da u nebo dođem, da se ondje s tobom 
mogu, vječno klanjat dragom Bogu. Amen. 


| 

IZVORI 

On-I ine izvori 

A www.chastity.com je odlična ame¬ 
rička katolička web stranica vrlo boga¬ 
ta člancima na temu kreposti čistoće, 
ljudske spolnosti i opasnostima por¬ 
nografije te audio i video sadržajem. 

a www.pomnomore.com je katolič¬ 
ka stranica koja sadrži informacije, 
molitve, svjedočenja i mnoge druge 
korisne izvore. 

A www.pom-free.org slična je kr¬ 
šćanska stranica s mnogo izvora. Ima 
također i talijansku verziju. 

A www.nationalcoalition.org je stra¬ 
nica za Nacionalnu koaliciju za za¬ 
štitu djece i obitelji. (National Coa- 
lition for the Protection of Children 
and Families). Osim borbe protiv 
pornografije, ova organizacija pro¬ 
miče pristojnost i obiteljski život. 

A www.freedomeveryday.org spon- 
zorira služba L.I.F.E. Ministries (U- 
ving in Freedom Everyday - život u 
slobodi svaki dan). 

A www.settingcaptivesfree.com je 
krščanska organizacija koja se bavi 
brojnim ovisnostima. Objavljuje svo¬ 
je izvore na nekoliko jezika. 

A www.cyberwidows.tripod.com je 
stranica za žene čiji muževi imaju 
problem s pornografijom. Ove infor¬ 


macije korisne su i za muževe Čije se 
žene bore s pornografijom. 

A www.obscenitycrimes.org ne samo 
da govori o pornografiji, već i uklju¬ 
čuje informacije o borbi protiv nedo¬ 
ličnog ponašanja. 

a www.sa.org je stranica za anoni¬ 
mne ovisnike o seksu. Sadrži korisne 
informacije i duhovnost 12 koraka za 
one koji se bore protiv te ovisnosti. 

A w ww.isafe.org je stranica za sigur¬ 
nost na intemetu i edukaciju. 

A www.filterreview.com nudi opis i 
ocjene korisnika za različite intemet- 
ske filtere. Ovdje na jednom mjestu 
možete doznati informacije o mnogo 
različitih proizvoda. 

A www,covenan teyes.com odlična je 
web stranica. Nudi mogućnost susta¬ 
va dojave koje se stranice posjećuju. 
Korisnik određuje dvije osobe koje 
periodički primaju dojave o posjeće¬ 
nim stranicama. Ovo dobro djeluje u 
kombinaciji s filtrom. 

A www’.arehstl.org/prayer je strani¬ 
ca s molitvama koju sponzorira nad¬ 
biskupija sv. Louisa. Unesite svoju 
nakanu i osam samostana klauzur- 
nih sestara molit će za vas. 

A www. purehope.net 

Knjige 

A Papinsko vijeće za obitelj, Ljmišku 
spolnost: Istina i značenje. Kršćanska 
sadašnjost, Zagreb, 2003. 

A Married Love and the Gift of Life, 
Pro-Life Secretariat, United Sta¬ 
tes Conference of Catholic Bishops, 
2006. www.usccb.org/laity/marria- 
ge/ MarriedLove.pdf 

A Mnoge od navedenih web stranica 
daju popis korisnih knjiga. Kratka, 
ali korisna knjižica je Breaking Free: 
12 Stcps to Sexual Pnriti/ for Mat. Na¬ 
pisao Stephen Wood, izdali Familv 
Life Center Publicatiors. www.fami- 
lylifecenter.net 

A Tekstovi koji s katoličkog aspekta 
gledaju na ljudsku spolnost su: Lju¬ 
bav i odgovornost Karola IVojtvle i Te¬ 
ologija tijela pape Ivana Pavla II. Prvi 
je filozofsko, dok je drugi više teo¬ 
loško djelo. Neki od popularnih se¬ 
kundarnih izvora su: " Teologija tijela 


za početnike" (Vebum, 2010) i " T7 j«*/o- 
gy of the Body E.vplanted" autora Chri- 
stophera VVesta i “Mm and Womett 
are Frottt Eden" autorice Marv Healv. 

A Godine 2002. Papinsko vijeće za 
socijalne komunikacije izdalo je dva 
dokumenta pod nazivom: "Crfa’a i 
Internet" i "Etika i internet.” Godine 
1989. isto vijeće izdalo je đocument 
pod nazivom "Pornographv and Vi- 
olence in the Communications Me- 
dia: A Pastoral Response." (Porno¬ 
grafija i nasilje u komunikacijskim 
medijima). Ovi dokumenti dostupni 
su na www.vatican.va. 

.a Godine 1998. Katolička biskupska 
konferencija SAD-a izdala je doku¬ 
ment pod nazivom "Retmeing the 
Mirni of the Media" i 2000. drugi do¬ 
kument pod nazivom " Your Famiip 
and Cyberspace“. 

Mons. ROBERT W. FINN 

Rođen je 2, travnja 1953, u gradu St. Louisu, država Missouri (SAD), kao drugo 
od petero djece. Zaređen je u svećenika 7, srpnja 1979,, a posvećen za biskupa 3. 
svibnja $004. Od $4. svibnja 2005. biskup je biskupije Kansas City - St. Joseph. 
Kao jedan od mnogih pJodova njegovog intenzivnog pastirskog rada u biskupiji ističe se 
i velik porast svećeničkih zvanja. Biskup Finn vrlo je poznat u životu Katoličke crkve u 
SAD-u te se njegov glas čuje i cijeni i izvan granica njegove biskupije. 


Autor progovara o pornografskoj industriji u SAD-u, o internetskoj pornografiji kao najbrže rastu¬ 
ćoj ovisnosti u svijetu, o posljedicama korištenja pornografije kao i o njezinim žrtvama, o utjecaju 
koji pornografija ima na shvaćanje spolnoga čina, na svijet mode, na djecu i na mlade- Vrlo je 
jasan, konkretan, njegove tvrdnje i zaključci proizlaze iz ozbiljne analize problema i potkrijepljeni 
su vjerodostojnim izvorima i jakim argumentima. 

(Iz predgovora) 


Pornografija nije novost, ali je u naiem društvu postala kao kuga koja se im poput epidemije. Propagira se vile nego 
ikad. Osim u časopisima, rasprostranjena je na internet«, televiziji, filmovima, spotovima, a sada i na mobitelima i 
drugim ručnim napravama, od kojih se mnoge prodaju djeci i mladeži. Pornografija je postala tajna zabava ljudi svih 
dobi, životnih usmjerenja i imovinskih stanja. Upotreba internetskt pornografije možda je najbrže rastuća ovisnost na 
svijetu. 

Dragi prijatelji, ovaj problem pornografije utječe na nas sve. On ne djeluje samo na naš duhovni život i moralno 
zdravlje, već i na zdravlje našeg naroda i našeg svijeta. On vrijeđa ljudsko dostojanstvo koje je ukorijenjeno u slici i 
prilici Boga i oplemenjeno Utjelovljenjem. Mnogo se ljudi bod s pornografijom. Prevencija mole izuzetno koristiti. 
Zanemarivanje moie uzrokovati strašnu i dugotrajnu štetu. Djeca i mladi moraju biti zaštićeni i opremljeni za borbu s 
tim i ostalim problemima današnjice. 










